Սիմոնե Ձաձա

Սիմոնե Ձաձա (իտալերեն՝ Simone Zaza, հունիսի 25, 1991(1991-06-25), Պոլիկորո, Մատերա, Բազիլիկատա, Իտալիա), իտալացի ֆուտբոլիստ, «Յուվենտուս» ֆուտբոլային ակումբի և Իտալիայի ֆուտբոլի ազգային հավաքականի հարձակվող։


== Ակումբային կարիերա ==


=== Ատալանտա ===
Ձաձան ֆուտբոլային կարիերան սկսել է պատանեկան հասակում՝ հանդես գալով «Ատալանտա» և «Սամպդորիա» ֆուտբոլային ակումբների կազմում։ 2009 թվականի մարտի 1-ին՝ A սերիայի առաջնությունում «Կիևոյի» դեմ խաղում նա դեբյուտել էր «Ատլանտային»։ Բարձր մրցակցության պատճառով հեռացել է ակումբից և փոխադրվել «Սամպդորիա»։ Տրանսֆերի գումարը կազմել էր € 4 միլիոն։


=== Սամպդորիա ===
«Սամպդորիա» ակումբում Ձաձան հանդես էր գալիս հիմնականում պատանեկան և պահեստային թիմերում։ 2011 թվականի փետրվարի 6-ին «Ջենոա» ակումբի դեմ Ձաձան դեբյուտել է «Սամպդորիա» ակումբի համար։ Նույն թվականի ամռանը վարձակալման հիմունքներով Սիմոնեն տեղափոխվում է «Յուվե Ստաբիա» ակումբ։ Օգոստոսի 27-ին նա դեբյուտում է «Էմպոլի» ակումբի դեմ խաղում՝ B սերիայի առաջնությունում։


=== Վիարեջո ===
«Սամպդորիան» Ձաձային վերադարձնում է 2011 թվականի ձմռանը, սակայն նույն պահին հանձնում «Վիարեջոյին»։
2012 թվականի հունվարի 8-ին «Տեռնանայի» դեմ խաղում Սիմոնեն դեբյուտում է Իտալիայի Պրոֆեսիոնալ լիգայի բարձրագույն դիվիզիոնում։ Հունվարի 22-ին ՍՊԱԼ ակումբի դեմ խաղում Ձաձան խփում է իր առաջին գոլը «Վիարեջո» ակումբում։ «Վիարեջո» ակումբում նա ստանում է ավելի շատ փորձ, քան նախորդ բոլոր ակումբներում՝ 18 խաղում խփելով 11 գոլ և դառնալով ակումբի լավագույն ռմբարկուն։


=== Ասկոլի ===
2012 թվականի ամռանը «Սամպդորիան» կրկին վերադարձնում է իր մարզիկին և վարձակալության հանձնում «Ասկոլի» ֆուտբոլային ակումբին։ Սեպտեմբերի 1-ին «Բարի» ակումբի դեմ խաղում Սիմոնեն դեբյուտում է նոր ակումբի համար։ Սեպտեմբերի 9-ին «Վիրտուս Լանչանոյի» դեմ խաղում Ձաձան խփում է «Ասկոլի» ակումբում իր առաջին գոլը։ Սիմոնեն արագորեն դառնում է ակումբի լիդերներից մեկը և գոլ խփում ամեն երկրորդ խաղում՝ դառնալով մրցաշարի կտրվածքով վեցերորդ ռմբարկուն։


=== Սասսոուլո ===
2013 թվականի ամռանը Թուրինի «Յուվենտուս» ակումբը «Սամպդորիայից» գնում է Սիմոնեի ֆուտբոլային իրավունքների կեսը՝ € 1 միլիոնով։ Երկրորդ կեսը ձեռք է բերում A սերիայի նոր ակումբներից «Սասսուոլոն»։ Օգոստոսի 25-ին «Տորինոյի» դեմ խաղում Ձաձան դեբյուտում է նոր ակումբի՝ Սասսուոլոյի կազմում։ Սեպտեմբերի 1-ին «Լիվոռնոյի» դեմ խաղում Սիմոնեն խփում է А սերիայի իր առաջին գոլը։
2014 թվականին «Սասսուոլոն» ամբողջությամբ գնում է Ձաձայի ֆուտբոլային իրավունքները՝ € 7,5 միլիոնով։


=== Յուվենտուս ===
2015 թվականի հուլիսի 7-ին Ձաձան տեղափոխվում է «Յուվենտուս»։ Տրանսֆերի արժեքը կազմել էր € 18 միլիոն։ Դրանից մեկ ամիս առաջ՝ հունիսի 4-ին ակումբը € 32 միլիոնով ձեռք է բերում Իտալիացի ֆուտբոլիստ Պաուլո Դիբալային։
Սեպտեմբերի 20-ին «Ջենոայի» դեմ խաղում նա դեբյուտում է նոր ակումբում՝ երկրորդ խաղակեսում փոխարինելով Մարիո Մանջուկիչին։ Սեպտեմբերի 30-ին ՈՒԵՖԱ-ի Չեմպիոնների Լիգայի եզրափակչում իսպանական «Սևիլյայի» դեմ դեբյուտային խաղի ընթացքում Սիմոնեն դառնում է գոլի հեղինակ։
2016 թվականի հունվարի 4-ին՝ «Յուվենտուս»-«Վերոնա» խաղից երկու օր առաջ, Լոնդոնի «Արսենալը» հետաքրքրություն էր ներկայացրել՝ Ձաձային ձեռք բերելու նպատակով։ Սակայն դեռ դրանից առաջ «Յուվենտուսի» ղեկավարությունը հայտարարել էր, որ մտադրություն չունի վաճառելու իր մարզիկին։
Փետրվարի 13-ին «Յուվենտուս»-«Նապոլի» հանդիպման ժամանակ Ձաձան խփում է խաղի միակ գոլը։ Արդյունքում Յուվենտուսը կարողանում է առաջ անցնել Նապոլիին և 2015-16 թվականների Իտալիայի A սերիայի առաջնությունում գրավել առաջին հորիզոնականը։


== Միջազգային կարիերա ==
2014 թվականի սեպտեմբերի 4-ին Նիդերլանդների ֆուտբոլի ազգային հավաքականի հետ տեղի ունեցած ընկերական հանդիպման ժամանակ Ձաձան դեբյուտում է Իտալիայի հավաքականին։ Նույն թվականի սեպտեմբերի 9-ին Եվրոպայի 2016 թվականի ընտրական փուլում Նորվեգիայի ֆուտբոլի ազգային հավաքականի դեմ խաղալիս Սիմոնեն խփում է Իտալիայի հավաքականի իր առաջին գոլը։
Ընդհանուր առմամբ՝ Ձաձան մասնակցել է 7 միջազգային մրցաշարի՝ Իտալիայի ազգային հավաքականը ներկայացնելով Նիդերլանդների (4 սեպտեմբերի 2014), Նորվեգիայի (9 սեպտեմբերի 2014), Ադրբեջանի (10 հոկտեմբերի 2014), Խորվաթիայի (16 նոյեմբերի 2014), Բուլղարիայի (28 մարտի 2015 և 06 սեպտեմբերի 2015) և Բելգիայի (13 նոյեմբերի 2014) ազգային հավաքանների դեմ խաղում։


== Խաղաոճ ==
Ձաձան արագաշարժ և ուժեղ ձախհարվածող ֆուտբոլիստ է, ով ունի լավ տեխնիկա և ուշադրությամբ հետևում է դարպասի հարվածներին։ Որպես աշխատասեր մարզիկ՝ նա հնարավորություն ունի խաղալ որպես կենտրոնական և երկրորդական հարձակվող։ Իր ֆիզիկական հնարավորությունների շնորհիվ նա կարողանում է գնդակը ղեկավարել օդում։ Սիմոնեին համեմատել են Քրիստիան Վիերիի, Դավիդ Տրեզեգեի, Ադրիանոյի և Զլատան Իբրահիմովիչի հետ։


== Վիճակագրություն ==


=== Ակումբային ===
2016 թվականի ապրիլի 20-ի դրությամբ


=== Միջազգային ===
2016 թվականի մարտի 29-ի դրությամբ


==== Միջազգային գոլեր ====


== Ձեռքբերումներ ==


=== Ակումբային ===


==== Երիտասարդական ====
Մաջիոնի Ռիգիի միջազգային մրցույթ։ 1 Ատալանտա։ 2007


==== Միջազգային ====
 Ֆուտբոլի Իտալիայի սուպերգավաթակիր` 2015 «Յուվենտուս»


== Ծանոթագրություններ ==


== Արտաքին հղումներ ==